ნიკოლოზ რიმსკი-კორსაკოვის სახლ-მუზეუმი

ნიკოლოზ რიმსკი-კორსაკოვის სახლ-მუზეუმი (რუს. Музей-квартира Н. А. Римского-Корсакова) — მუზეუმი სანქტ-პეტერბურგში. ეძღვნება რუსი კომპოზიტორის ნიკოლოზ რიმსკი-კორსაკოვის ცხოვრებასა და შემოქმედებას. არის სანქტ-პეტერბურგის თეატრისა და მუსიკალური ხელოვნების სახელმწიფო მუზეუმის ფილიალი. მუზეუმი განთავსებულია ეზოს ფლიგელში მისამართზე ზაგოროდნის პროსპექტი, 28. ამ სახლში კომპოზიტორმა ნიკოლოზ რიმსკი-კორსაკოვმა 1893-1908 წლებში დაწერა 11 ოპერა, აქ იმართებოდა ცნობილი „კორსაკოვის გარემოცვის“ შეხვედრები. № 39 ბინაში, საშემოსავლო სახლის მესამე სართულზე, რომელიც ეკუთვნოდა გენერალ ვასილი ლავროვის მეუღლეს, რიმსკი-კორსაკოვი საცხოვრებლად ოჯახთან ერთად გადავიდა 1893 წელს. თვეში ორჯერ უცნაურ გარემოში იგი აქ მართავდა შემოქმედებით საღამოებს, სადაც იკრიბებოდნენ ცნობილი კომპოზიტორები, მხატვრები, მომღერლები და მუსიკოსები. ბინას სტუმრობდნენ: სერგეი რახმანინოვი, ალექსანდრე გლაზუნოვი, ალექსანდრე სკრიაბინი, იგორ სტრავინსკი, ილია რეპინი და თედორე შალიაპინი. კომპოზიტორის მეუღლე ნადეჟდა რიმსკაია-კორსაკოვა აკომპანიმენტს უწევდა შალიაპინს, ნადეჟდა ზაბელა-ვრუბელი და ევგენია მრავინა ძველ როიალს უკრავდნენ. აღნიშნულ ბინაში რომსკი-კორსაკოვმა დაწერა თავისი 15 ოპერიდან 11. კომპოზიტორის გარდაცვალების შემდეგ მისმა მეუღლემ შეინახა და სისტემაში მოიყვანა მისი ხელნაწერები, სანოტო ბიბლიოთეკა, წერილები, ფოტოები, ფასიანი საჩუქრები და საოჯახო რელიქვიები. ეს არქივი საფუძვლად დაედო კოპოზიტორის სახლ-მუზეუმს. 1908 წელს ნადეჟდა ნიკოლოზის ასული იძულებული გახდა საცხოვრებლად გადასულიყო შვილთან, ხოლო კომპოზიტორის ბინა კომუნალურ საცხოვრებლად აქციეს. 1971 წელს ბინიდან მოსახლეობა გაასახლეს, ხოლო ამავე წლის 27 დეკემბერს რიმსკი-კორსაკოვის შთამომავლების ინიციტივით სანქტ-პეტერბურგის თეატრისა და მუსიკალური ხელოვნების მუზეუმმა ბინაში გახსნა თავისი პირველი ფილიალი. მუზეუმი იყოფა სამ ნაწილად: მემორიალური, საექსპოზიციო და საკონცერტო. მემორიალური ოთახის ინტერიერი აღდგინეს კომპოზიტორის ერთ-ერთი ვაჟის ჩანაწერების მიხედვით, რომელიც გადმოგვცემს ინფორმაციას ავეჯის ზუსტი ადგილმდებარეობის შესახებ. ოთახის აღჭურვილობა შემოინახეს კომპოზიტორის შთამომავლებმა. მუზეუმის კოლექცია საერთო ჯამში მოიცავს 505 ექსპონატს. მუზეუმის მემორიალურ განყოფილებაში შედის მისაღები, სამუშაო კაბინეტი, სასტუმრო და სასადილო. მისაღების კედლებზე ჩამოკიდებულია შემოქმედებითი გაერთიანების „მტკიცე მუჭის“ წევრების ფოტოები. კაბინეტში სამუშაო მაგიდაზე გადაშლილია ოპერა „ოქროს მამლის“ ხელნაწერი. სასტუმრო ოთახის მთავარი ექსპონატია იაკობ ბეკერის ფირმის როიალი, რომელზეც თავშეყრის პერიოდში უკრავდა სერგეი რახმანინოვი, ალექსანდრე სკრიაბინი, ალექსანდრე გლაზუნოვი, იგორ სტრავინსკი და თავად რიმსკი-კორსაკოვი. სასადილო ოთახის კედებზე განთავსებულია რიმსკი-კორსაკოვის წინაპრების ფოტოები, ხოლო მაგიდაზე - პირადი ჭურჭელი. საექსპოზიციო დარბაზში წარმოდგენილია დოკუმენტები, რომლებიც მოგვითხრობენ რიმსკი-კორსაკოვის მუშაობის შესახებ. ექსპონატებს შორისაა ოქროს კალამი, რომელიც კომპოზიტორს აჩუქეს ოპერა „მაისის ღამის“ პრემიერის დროს მარინის თეატრში 1880 წლის 9 მაისს. ამ კალმით რიმსკი-კორსაკოვმა დაწერა თავისი ყველა შემდეგი ნაწარმოები. Н.А. Римский-Корсаков. Из семейной переписки. — СПб.: СПб ГБУК «Санкт–Петербургский музей театрального и музыкального искусства», 2008. — 247 с. — (Эпистолярное наследие). ↑ 1.0 1.1 «Мемориальный музей-квартира Н.А. Римского-Корсакова». Музеи России (2014-11-25). ციტირების თარიღი: 2015-03-12. ↑ 2.0 2.1 2.2 История музея на сайте rimski-korsakov.narod.ru. ციტირების თარიღი: 2015-03-12. ↑ Информация о Музее-квартире Н.А.Римского-Корсакова на сайте Gopiter.ru. დაარქივებულია ორიგინალიდან — 2015-04-03. ციტირების თარიღი: 2015-03-12. ↑ «Мемориальному музею-квартире Н. А. Римского-Корсакова исполняется 40 лет». ИА Северная Звезда (2011-12-20). დაარქივებულია ორიგინალიდან — 2015-04-18. ციტირების თარიღი: 2015-03-12. ↑ Информация о мемориальном музее-квартире Н. А. Римского-Корсакова на сайте S-pb.in. ციტირების თარიღი: 2015-03-12. ↑ Ирина Абрамидзе. Описание мемориального музея-квартиры Н.А.Римского-Корсакова на сайте Opeterburge.ru. ციტირების თარიღი: 2015-03-12. ↑ Антон Ворожеев. «Музей-квартира Н.А.Римского-Корсакова». iPeterburg.ru. ციტირების თარიღი: 2015-03-12. ↑ Обзор музея-квартиры Н. А. Римского-Корсакова на сайте In-road.ru. დაარქივებულია ორიგინალიდან — 2015-04-03. ციტირების თარიღი: 2015-03-29. ↑ Страница музея-квартиры Римского-Корсакова. Санкт-Петербургский государственный музей театрального и музыкального искусства. დაარქივებულია ორიგინალიდან — 2015-04-25. ციტირების თარიღი: 2015-03-12. ↑ «Музею-квартире Н. А. Римского-Корсакова — 40 лет». Iskusstvo.tv. დაარქივებულია ორიგინალიდან — 2015-04-03. ციტირების თარიღი: 2011-12-23. ↑ «Музей-квартира Н. А. Римского-Корсакова». Piterzavtra.ru. ციტირების თარიღი: 2011-12-23. ↑ Bgershman. (2010-01-09) «Журнал о классической музыке». Живой Журнал. ციტირების თარიღი: 2015-03-12. ↑ Мемориальный музей-квартира Н. А. Римского-Корсакова. დაარქივებულია ორიგინალიდან — 2015-04-03. ციტირების თარიღი: 2015-03-29. ↑ Страница мемориального музея-квартиры Н.А.Римского-Корсакова на сайте Dslov.ru. ციტირების თარიღი: 2015-03-29.